‘সূর্য পৃথিবীর চারদিকে ঘোরে’— কলকাতার বিভিন্ন প্রান্তে লেখা পোস্টার শহরবাসীর ভীষণই পরিচিত। সংশ্লিষ্ট ধারণায় বিশ্বাসী কে.সি.পাল। বছরের পর বছর ধরে বিভিন্ন প্রজন্মের মানুষের কাছে আলোচনার বিষয় কে সি পাল।

ছবির কলাকুশলীরা। — নিজস্ব চিত্র
এবার কে সি পাল-এর মতো চেনা অথচ ভীষণই অচেনা চরিত্র সিনেমার পর্দায়। সিনেমার নাম ‘সূর্য পৃথিবীর চারদিকে ঘোরে’। মূল চরিত্রে স্বয়ং কে সি পাল। কে সি পালের চরিত্র করেছেন মেঘনাদ ভট্টাচার্য। সিনেমার পরিচালক অরিজিৎ বিশ্বাস। কলকাতা চলচ্চিত্র উৎসবে এই ছবিই বাজিমাত করল। ‘ইন্ডিয়ান ল্যাংগুয়েজ কমপিটিটিভ’ বিভাগে মনোনয়ন পেয়েছিল সিনেমাটি। শনিবার সমাপ্তি অনুষ্ঠানের দিন এই ছবির পরিচালক অরিজিৎ বিশ্বাস ‘সেরা পরিচালক’ হিসেবে পুরস্কার পেলেন।

কাহিনী, চিত্রনাট্য ও সংলাপ লিখেছেন অরিজিৎ বিশ্বাস ও পারমিতা মুন্সী। ছবিতে অভিনয় করেছেন চিরঞ্জিৎ চক্রবর্তী, অঞ্জন দত্ত, পল্লবী চট্টোপাধ্যায়, শ্রীলা মজুমদার, সুচন্দ্রা ভানিয়া, কবীর সুমন। ছবির প্রযোজনা করেছেন পবন কানেরিয়া।

সেরা পরিচালকের সম্মান পেলেন অরিজিৎ বিশ্বাস।— নিজস্ব চিত্র
‘সূর্য পৃথিবীর চারদিকে ঘোরে’
ডিওপি— শীর্ষ রায়
এডিটর— সৌরভ সারেঙ্গী
আর্ট ডিরেক্টর— সুদীপ ভট্টাচার্য
মিউজিক ডিরেক্টর— প্রবুব্ধ বন্দোপাধ্যায়
কাহিনী, চিত্রনাট্য ও সংলাপ — অরিজিৎ বিশ্বাস ও পারমিতা মুন্সী
প্রযোজনা— পবন কানেরিয়া
সহ প্রযোজনা— শিবানী মুন্সী প্রোডাকসনস